35. ΝΟΜΟΘΕΤ. ΔΙΑΤΑΓΜΑ υπ' αριθ.457 της 25/27 Φεβρ. 1970 (ΦΕΚ Α΄ 51) Περί τρόπου πληρώσεως κενών εφημεριακών θέσεων χωρίων παραμεθορίων ή ορεινών ή δυσπροσίτων και ρυθμίσεως θεμάτων τιμών της Εκκλησιαστικής Εκπαιδεύσεως. Άρθρ.1.-1.Από της ενάρξεως της ισχύος του παρόντος και μέχρι 31 Δεκ. 1971, προς πλήρωσιν των υφισταμένων κενών εφημεριακών θέσεων παραμεθορίων χωρίων των Ιερών Μητροπόλεων α) Αλεξανδρουπόλεως, β)Διδυμοτείχου και Ορεστιάδος, γ)Μαρωνείας, δ)Ξάνθης, ε)Δράμας, ς)Ζιχνών και Νευροκοπίου, ζ)Σιδηροκάστρου, η)Πολυανής και Κιλκισίου, θ)Δρυϊνουπόλεως, Πωγωνιανής και Κονίτσης, ι)Παραμυθίας, Φιλιατών και Γηρομερίου, ια)Εδέσσης, Πέλλης και Αλμωπίας, ιβ)Φλωρίνης, Πρεσπών και Εορδαίας και ιγ)Καστορίας, ως και προς πλήρωσιν τούτων θέσεων πασών των Ι. Μητροπόλεων, εν χωρίοις των ορεινών διαμερισμάτων της χώρας, λίαν δυσπροσίτοις συγκοινωνιακώς, επιτρέπεται η χειροτονία και ο διορισμός εν αυταίς ως εφημερίων, κατά παρέκκλισιν εκ των κειμένων διατάξεων υποψηφίων κεκτημένων τα κανονικά και νόμιμα προς τούτο προσόντα, πλην των μορφωτικών, άτινα εν προκειμένω δύνανται να συνίστανται και εις απολυτήριον τουλάχιστον δημοτικού σχολείου. 2.Ο χαρακτηρισμός των εν τη προηγουμένη παραγράφω χωρίων ως παραμεθορίων ή ως ορεινών ή ως δυσπροσίτων, ενεργείται είτε κεχωρισμένως δι' έκαστον τούτων είτε καθ' ορισμένας περιοχάς των οικείων Ι. Μητροπόλεων δια κοινών αποφάσεων των Υπουργών Εθνικής Παιδείας και Θρησκευμάτων και αντιστοίχως της Εθνικής Αμύνης ή των Εσωτερικών. Εξεδόθη η υπ' αριθ. 87064 της 24 Αυγ./3 Σεπτ. 1970 (ΦΕΚ Β΄ 610) κοινή απόφασις "περί καθορισμού ορεινών ή δυσπροσίτων χωρίων Ιερών Μητροπόλεων της Επικρατείας". Ετροποποιήθη δια της υπ' αριθ. 129174 της 17/29 Δεκ. 1971 (ΦΕΚ Β΄ 1038). Άρθρ.2.-1.Οι περί ων το άρθρ. 1 του παρόντος υποψήφιοι εφημέριοι επιλέγονται, εκ των διακρινομένων επ' ευσεβεία και βίω ανεπιλήπτω υπό του οικείου Μητροπολίτου, όστις χωρεί εις την χειροτονίαν και τον εν συνεχεία διορισμόν αυτών, είτε αφού προηγουμένως διακούσωσιν ούτοι, προς άσκησιν ιδία εις το τελετουργικόν της Εκκλησίας, ειδικά μαθήματα διαρκείας από ενός μέχρι τριών μηνών, διοργανούμενα παρ' εκάστη Ι. Μητροπόλει, μερίμνη των εκασταχού Μητροπολιτών, είτε και άνευ τούτου κατ' ιδίαν του Ιεράρχου κρίσιν. 2.Οι επιλεγόμενοι, άμα τη χειροτονία αυτών, ονομάζονται βοηθοί εφημέριοι, κατατάσσονται εις την Δ΄ μισθολογικήν κατηγορίαν του Α.Ν. 469/1968 "περί μισθολογικής διαβαθμίσεως του εφημεριακού Κλήρου της Εκκλησίας της Ελλάδος" επί βαθμώ 10ω, μισθοδοτούμενοι από της χειροτονίας των κατά τας κειμένας εκάστοτε περί μισθολογικής  διαβαθμίσεως του εφημεριακού κλήρου της Εκκλησίας της Ελλάδος, κατά τας υπό του άρθρου 38 παρ. 3 του Ν.Δ. 126/1969 "περί Καταστατικού Χάρτου της Εκκλησίας της Ελλάδος" διατάξεις, και αναλαμβάνουσιν, εντός των νομίμων προθεσμιών, τα εφημεριακά των καθήκοντα εν ταις δι' ας προορίζονται ενορίαις. 3.Απαγορεύεται πάσα μετάθεσις, απόσπασις και απομάκρυνσις των χειροτονουμένων και τοποθετουμένων, συμφώνως τω παρόντι, εφημερίων εκ των ενοριών αυτών, ειμή μόνον εν τη περιπτώσει του εδαφ. β΄ της επομένης παραγράφου του άρθρου τούτου ή προς πλήρωσιν ετέρων κενών θέσεων του άρθρ. 1 του παρόντος, εις χωρία όμως παραμεθόρια της αυτής ή ετέρας Μητροπόλεως. Η καταβολή της μισθοδοσίας των ανωτέρω ενεργείται επί τη εκάστοτε προσαγωγή βεβαιώσεως του αρμοδίου Μητροπολίτου, βασιζομένης επί πιστοποιήσεως του οικείου Προέδρου Κοινότητος, ότι ο μισθοδοτούμενος εφημέριος εξακολουθεί παραμένων εν τη δι' ην εχειροτονήθη ενορία, επιτελών εν αυτή τα εφημερικά του καθήκοντα. Η τοιαύτη βεβαίωσις, δι' ον χρονικόν διάστημα ο εφημέριος τελεί εν κανονική αδεία ή φοιτά εις το Ειδικόν Επιμορφωτικόν Φροντιστήριον του άρθρ. 3 του παρόντος, αντικαθίσταται δι' ειδικής επί τούτω βεβαιώσεως του αυτού Μητροπολίτου. 4.Οι κατά το παρόν βοηθοί εφημέριοι καθίστανται τακτικοί τοιούτοι, αφ' ης ήθελον αποκτήσει τα κατ' άρθρ. 3 του παρόντος προσόντα ή τα υπό του Ν.Δ. 4538/1966 απαιτούμενα προς κατάταξιν εις οιανδήποτε των εν αυτώ μισθολογικών κατηγοριών. Κτώμενοι ούτοι προσόντα υπαγωγής εις μισθολογικήν κατηγορίαν μείζονα της Δ΄, κατατάσσονται προσηκόντως, συμφώνως ταις διατάξεσι του Α.Ν. 469/1968, μετά παρέλευσιν δε πενταετίας από της τοιαύτης κατατάξεως παύουσιν ωσαύτως υποκείμενοι εις τον εν παρ. 3 του παρόντος άρθρου περιορισμόν. Άρθρ.3.-1.Οι κατά τα άρθρ. 1 και 2 του παρόντος χειροτονούμενοι και διοριζόμενοι βοηθοί εφημέριοι, ειδικώς μετακαλούμενοι προς τούτο υπό του οικείου Μητροπολίτου, υποχρεούνται, κατά την διάρκειαν του θέρους και επί τρεις τουλάχιστον θερινάς περιόδους, όπως, προς συμπλήρωσιν των εκκλησιαστικών γνώσεων αυτών, παρακολουθήσωσι, λογιζόμενοι ως εν κανονική αδεία τελούντες μαθήματα, διμήνου τουλάχιστον εν εκάστη περιόδω διαρκείας, ως Ειδικά Επιμορφωτικά Φροντιστήρια, οργανούμενα κατά περιφερείας δι' αποφάσεων της Διαρκούς Ιεράς Συνόδου μετά γνώμην της επί της Εκκλησιαστικής Παιδείας Μονίμου Συνοδικής Επιτροπής (Μ.Σ.Ε.). (Αντί για τη σελ.87(α)  Σελ.87(β) Τεύχος 506-121 Ενοριακοί Ναοί και Εφημέριοι 33.Β.α.35 Δι' ομοίων αποφάσεων ρυθμίζεται και πάσα αναγκαία λεπτομέρεια περί την οργάνωσιν και λειτουργίαν ως και το πρόγραμμα και την διάρκειαν διδασκαλίας εν τοις Φροντιστηρίοις τούτοις. 2.Οι ευδοκίμως αποφοιτώντες των ως άνω Φροντιστηρίων κατατάσσονται εις τον 9ον βαθμόν του Α.Ν. 469/68. Παραμένουσιν όμως εις την αυτήν μισθολογικήν κατηγορίαν επιφυλασσομένης της εφαρμογής και των διατάξεων της παρ. 4 του άρθρ. 2 του παρόντος. 3.Η κατ' εφαρμογήν των διατάξεων του παρόντος άρθρου διδασκαλία θεολογικών μαθημάτων εν τοις Ειδικοίς Επιμορφωτικοίς Φροντιστηρίοις δύναται να ανατίθηται, δι' αποφάσεως του Υπουργού Εθνικής Παιδείας και Θρησκευμάτων, μετά γνώμην της Δ.Ι.Σ. και εις καθηγητάς Θεολόγους της Δημοσίας Μέσης και Εκκλησιαστικής Εκπαιδεύσεως, κληρικούς ή λαϊκούς, εφ' ωριαία αποζημιώσει, καταβαλλομένη υπό του Δημοσίου, κατά τα δια κοινών αποφάσεων του αυτού Υπουργού και του Υπουργού Οικονομικών εκάστοτε οριζόμενα. Άρθρ.4.-1.Αι κατά τας παρ. 5-7 του άρθρ. 11 του υπ' αριθ. 45/68 Β.Δ/τος οριζόμεναι εξετάσεις των σπουδαστών του εν Τήνω Ανωτέρου Ιερατικού Φροντιστηρίου των περιόδων Φεβρουαρίου και Ιουνίου δύνανται να ενεργώνται και άπαξ του έτους, κατά μήνα Σεπτέμβριον, επί της ύλης της οριζομένης δι' αμφοτέρας τας περιόδους ταύτας, είτε εν τη έδρα του ως άνω Φροντιστηρίου, είτε παρά τη Αποστολική Διακονία της Εκκλησίας της Ελλάδος εν Αθήναις, μετ' απόφασιν του Προέδρου της επί της Εκκλησιαστικής Παιδείας Μονίμου Συνοδικής Επιτροπής. 2.Η μισθολογία των χειροτονουμένων σπουδαστών του εν Τήνω Ανωτέρου Ιερατικού Φροντιστηρίου άρχεται άμα τη χειροτονία αυτών. Άρθρ.5.-Το υπό της παρ. 8 του άρθρ. 1 του Α.Ν. 137/68 "περί προσόντων και χειροτονίας κληρικών και περί ρυθμίσεως Εκκλησιαστικών τινών ζητημάτων" οριζόμενον ανώτατον όριον ηλικίας, δια την χειροτονίαν των εν αυτώ αναφερομένων υποψηφίων εφημερίων, μειούται εις το εξηκοστόν έτος. Άρθρ.6.-Δι' αποφάσεων του επί της Εθνικής Παιδείας και Θρησκευμάτων Υπουργού, δύναται δι' αποχρώντας λόγους, να παρατείνηται, μέχρι της 15 Νοεμβρίου εκάστου έτους, η διενέργεια των εξετάσεων εις τα σχολεία Εκκλησιαστικής Εκπαιδεύσεως ως και η προθεσμία εγγραφής εις αυτά, παρατεινομένων αναλόγως και των προθεσμιών υποβολής υπό των ενδιαφερομένων των σχετικών αιτήσεων συμμετοχής εις τας ως άνω εξετάσεις και εγγραφής εις τα σχολεία ταύτα.  Σελ. 88(β) Τεύχος 506-122 Άρθρ.7.-Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως. 